Andelsmobil

for ANDELSMOBIL A.M.B.A.** §1.** Foreningens navn er Andelsmobil Foreningen er en andelsforening med begrænset ansvar. §2.** Foreningens hjemsted er Københavns Kommune. §3** Foreningens formål er at skaffe medlemmerne mobiltelefoni til reelle og lave priser. Foreningen kan desuden formidle produkter, der er relateret til mobiltelefoni. Foreningen skal i sit forretningsområde operere med fuld gennemsigtighed, således at medlemmerne har fuldt overblik over priser, økonomi, organisation og ledelsesforhold. Kun medlemmer kan handle i foreningen. Foreningens driftsoverskud efter henlæggelse til udvikling, tilbageføres til medlemmerne efter beslutning på den årlige generalforsamling. §4** Som medlemmer kan optages myndige personer. Personer under 18 år kan handle i foreningen via en forælder eller en anden myndig person. Indmeldelse sker via foreningens hjemmeside. Foreningens vedtægter er tilgængelige på hjemmesiden. Medlemmer betaler indmeldelsesgebyr og er berettiget til en andel af foreningens overskud, der fordeles i forhold til medlemmets køb i foreningen. Udmeldelse kan ske uden varsel, og sker enten skriftligt eller ved meddelelse via foreningens hjemmeside. §5** Generalforsamlingen er foreningens højeste myndighed. Mødeberettigede til generalforsamlingen er alle foreningens medlemmer under forudsætning af forudgående tilmelding. Medlemmer der er i restance, er dog ikke valgbare, og har ikke stemmeret. Ordinær generalforsamling afholdes inden udgangen af april måned og meddelelse om generalforsamlingens afholdelse, gives på foreningens hjemmeside. Forslag fra medlemmerne skal indsendes til formanden senest 14 dage før generalforsamlingen. Indkaldelse til generalforsamlingen skal indeholde dagsorden og annonceres senest 10 dage før generalforsamlingen på foreningens hjemmeside og via mail. Samtidig med indkaldelsen skal dagsorden, regnskab og eventuelle forslag ligge på foreningens hjemmeside. Generalforsamlingens dagsorden skal indeholde følgende punkter: 1. Valg af ordstyrer. 2. Direktørens beretning og orientering om fremtidsplaner. 3. Godkendelse af årsregnskab, herunder bestyrelsens forslag om anvendelse af årets overskud. 4. Forslag fra bestyrelsen. 5. Indkomne forslag. 6. Valg af medlemmer til bestyrelsen og en suppleant. 7. Valg af revisor 8. Eventuelt. Generalforsamlingen er beslutningsdygtig uden hensyn til hvor mange medlemmer, der er til stede. Beslutninger træffes med simpel stemmeflerhed, medmindre der efter vedtægterne kræves større tilslutning. Håndsoprækning benyttes, medmindre ordstyreren eller mindst 10 stemmeberettigede medlemmer ønsker skriftlig afstemning. Alle personvalg, bortset fra valg af ordstyrer og stemmetællere, skal dog ske skriftligt såfremt der foreslås flere, end der skal vælges. Ekstraordinær generalforsamling kan afholdes, når dette vedtages af bestyrelsen. Ekstraordinær generalforsamling skal afholdes, når dette skriftligt kræves af 50 medlemmer, som samtidig angiver, hvad der ønskes behandlet. Indkaldelse skal ske senest 14 dage efter, at bestyrelsen har modtaget medlemmernes krav. Indkaldelse sker med mindst 5 og højst 14 dages varsel. Et referat af generalforsamlingen lægges på foreningens hjemmeside. §7** Bestyrelsen tager beslutning om overordnede spørgsmål vedrørende driften af foreningen inden for de rammer, der er udstukket af generalforsamlingen. Bestyrelsen består af 5 medlemmer. Heraf vælges på skift 3 henholdsvis 2 medlemmer af generalforsamlingen for 2 år ad gangen. Bestyrelsen mødes, når formanden eller direktøren finder anledning hertil, eller når mindst 2 medlemmer begærer det dog mindst 3 gange årligt. Foreningens direktør deltager uden stemmeret i bestyrelsens møder. På sit første møde efter bestyrelsesvalget vælger bestyrelsen blandt de af generalforsamlingen valgte medlemmer en formand og en næstformand. Bestyrelsen er beslutningsdygtig, når flertallet er til stede, Ved afstemninger kræves simpel stemmeflerhed. Et bestyrelsesmedlem må ikke deltage i behandlingen af spørgsmål, hvori de pågældende har en personlig interesse, der kan være stridende mod foreningens. Bestyrelsen antager en direktør til varetagelse af den daglige drift. Det påhviler direktøren at orientere bestyrelsen om alle væsentlige spørgsmål vedrørende foreningen, minimum en gang om måneden via mail. §8** Foreningen tegnes i den daglige drift af direktøren. Ved dispositioner der rækker ud over den daglige drift tegnes foreningen af formanden og direktøren i forening. §9** Direktøren har ansvaret for, at der udarbejdes et årsregnskabet der giver et retvisende billede af foreningens økonomiske stilling. Foreningens regnskabsår følger kalenderåret. §10** Revision af foreningens virksomhed udføres af statsautoriseret. §11** Ændringer af nærværende vedtægter kan ske med flertal af de afgivne stemmer på en generalforsamling, dog kræver en ændring af vedtægterne, at mindst 50 andelshavere er til stede. Hvis forslaget får flertal uden at mindst 50 andelshavere har deltaget i afstemningen, skal forslaget genfremsættes på en ny generalforsamling tidligst 2 uger efter den første. På denne generalforsamling kan forslaget vedtages med stemmeflertal uanset antallet af fremmødte medlemmer. §12** Til opløsning af foreningen kræves, at beslutning herom vedtages af to på hinanden følgende generalforsamlinger med mindst 2 og højst 4 ugers mellemrum samt med mindst 2/3 af de afgivne stemmer på hver generalforsamling. Såfremt opløsning vedtages, skal der på anden generalforsamling vælges en eller flere likvidatorer til at afvikle foreningens virksomhed. Fremkommer der herved overskud skal dette efter generalforsamlingens bestemmelse ligeligt udbetales til medlemmerne.
 * VEDTÆGTER
 * Foreningens navn og organisationsform:
 * Foreningens hjemsted:
 * Foreningens formål:
 * Medlemsskab:
 * Generalforsamlingen:
 * Bestyrelsen:
 * Tegning:
 * Regnskab:
 * Revision:
 * Vedtægtsændringer:
 * Opløsning: